BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 Ip 177842 15 Ip
Lukavac, 26.09.2022. godine 

Općinski sud u Lukavcu, sudija Azra Bojić, u pravnoj stvari tražioca izvršenja Radio Televizija Federacije Bosne i Hercegovine Sarajevo, kojeg zastupa punomoćnik Amir Mešić, advokat iz Tuzle, protiv izvršenika ……….., Lukavac, ulica 13 Septembra broj 4, Lukavac, radi naplate novčanog potraživanja, dana 26.09.2022. godine donio je 

Z A K LJ U Č A K   O   P R O D A J I

1. Određuje se drugo ročište za prodaju popisane pokretne stvari izvršenika za dan 20.10.2022. godine u 14,15 sati u prostorijama Općinskog suda u Lukavcu, sudnica broj 23, a prodaja će se izvršiti putem usmenog javnog nadmetanja.

2. Predmet javne prodaje je popisana pokretna stvar izvršenika, popisana od službenog  lica ovog suda i to:

3. Klima bijele boje marke AZUR - procijenjena vrijednost 500,00 KM
4. Centralna jedinica kompjutera, crne boje, marke LG, monitor marke SHASUNG, crne boje 15 inča i tastatura - procijenjena vrijednost 300,00 KM
5. Printer bijele boje marke SAMSUNG za skeniranje i štampanje – procijenjena vrijednost 400,00 KM

6. Kako se radi o drugom ročištu za javno nadmetanje, pokretna stvar koja je predmet prodaje, može se prodati bez ograničenja u pogledu iznosa njene cijene. (član 131.   stav 4. Zakona o izvršnom postupku FBiH ( Službene novine FBiH broj 32/03, 52/03, 33/06, 39/09, 39/09, 35/12, 46/16). 

7. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

8. Sud će postupak obustaviti ako se pokretna stvar ne uspiju prodati na drugom ročištu – javnom nadmetanju odnosno putem neposredne pogodbe;

9. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.



								                     S u d i j a
									        Azra Bojić

Pouka o pravnom lijeku:
Protiv zaključka nije dopušten pravni lijek.

